इसके अतिरिक्त उसने ज्न्मर्गों के निर्माण तथा उनकी सुरक्षा का पूर्ण प्रबंध किया। इस प्रसंग में हम पुन: ह्वेनसांग के शब्दों को प्रस्तुत कर सकते हैं। इस यात्री के अनुसार- उसने (हर्ष ने) पंचभारत (पंचगौड्) में मांसाहार बंद कर दिया तथा जीवों को कठोर शारीरिक दंड देने की मनाही कर दी।उसने गंगा तट पर हजारों स्तूपों का निर्माण करवाया, अपने सम्पूर्ण राज्य में यात्रियों के लिए विश्रामगृह बनवाया तथा पवित्र बौद्ध स्थानों में बिहारों की स्थापना करवाई। वह नियमित रूप से पंचवर्षीय दान-वितरण का आयोजन करता और धर्म के निमित्त वह प्रति दिन 100 बौद्ध भिक्षु तथा 500 ब्राह्मणों को भोजन देता था। राजा का दिन तीन भागों में विभक्त था। जिसमें एक भाग राज-काज के लिए तथा शेष दो धार्मिक कृत्यों के लिए निर्धारित था।